གཅིགཡ་ཆེན་དགོན་གྱི་འདན་སྲས་རྟོགས་བརྗོད་ཟློས་གར་ཆེན་མོ་འདི་ནི་བོད་ཀྱི་གླིང་སྒྲུང་ཟློས་གར་ལས་གཞི་རྒྱ་ཆེས་ཆེ་བའི་ཟློས་གར་གྱི་རྣམ་པ་ཞིག་ཡིན་ཏེ།ཟློས་གར་འདི་ནི་འཁྲབ་སྟོན་པ་ཉིས་བརྒྱ་ལྷག་གིས་འཁྲབ་ཡུན་ཉིན་ལྔའི་རིང་ལ་རྒྱ་ཆེ་བའི་ནང་བསྟན་གྱི་ཆོ་ག་དང་གླིང་གེ་སར་རྒྱལ་པོའི་སྒྲུང་ལས་འདན་སྲས་གཡུ་འོད་འབུམ་མེའི་རྟོགས་བརྗོད་གཉིས་ཟུང་དུ་འབྲེལ་ནས་འཁྲབ་སྟོན་བྱེད་པ་དང་།ལོ་རེར་ལྟད་མོ་བ་མི་སུམ་ཁྲི་ལྷག་འདུ་བཞིན་ཡོད་ཅིང་།འཁྲབ་སྟོན་གྱི་གར་སྟེགས་ནི་མེ་ཏོག་རྣམ་པར་བཞད་པའི་ཁྲོམ་གཞུང་སྤང་ལྗོངས་ཀྱི་གཞི་ཡིན་པས་མཐོ་སྒང་གི་མཛེས་ལྗོངས་དང་གླིང་སྒྲུང་སྒྱུ་རྩལ་གྱི་མཚར་ཉམས།བོད་ཀྱི་དགོན་སྡེའི་རིག་གནས་ཀྱི་སྟོབས་ཤུགས་བཅས་གཞི་གཅིག་ཏུ་གྲུབ་པའི་བོད་ཀྱི་སྲོལ་རྒྱུན་རིག་གནས་སྒྱུ་རྩལ་གྱི་དོ་ར་ཆེན་པོ་ཞིག་ངང་གིས་ཆགས་ཡོད་པ་རེད།